b"\n_START_ARTICLE_\nEspiral de Sacks\n_START_PARAGRAPH_\nL'espiral de Sacks, proposada per Robert Sacks el 1994, \xc3\xa9s una variant de l'espiral d'Ulam. Difereix d'aquesta en tres sentits: situa els punts en una espiral d'Arquimedes, i no en l'espiral circular utilitzada per Ulam, situa el zero al centre de l'espiral, i fa una rotaci\xc3\xb3 completa per cada quadrat perfecte, mentre que l'espiral d'Ulam en cada rotaci\xc3\xb3 avan\xc3\xa7a dos quadrats._NEWLINE_Algunes de les corbes que origina semblen ser m\xc3\xa9s denses del que seria d'esperar en nombres primers: una d'aquestes corbes, per exemple, cont\xc3\xa9 els nombres de la forma , un conegut polinomi que genera molts nombres primers, descobert per Euler el 1774. No es coneix el potencial de predicci\xc3\xb3 de grans nombres primers d'aquesta corba._NEWLINE_Una espiral estretament relacionada, descrita a, situa cada enter a una dist\xc3\xa0ncia de l'origen igual a la seva arrel quadrada, a una unitat de dist\xc3\xa0ncia de l'enter anterior. Tamb\xc3\xa9 segueix una espiral d'Arquimedes, per\xc3\xb2 fa menys d'una rotaci\xc3\xb3 cada tres quadrats."